CELEX: 62018CA0607
Language: lv
Date: 2020-05-14 00:00:00
Title: Lieta C-607/18 P: Tiesas (septītā palāta) 2020. gada 14. maija spriedums – NKT Verwaltungs GmbH, agrāk nkt cables GmbH, NKT A/S, agrāk NKT Holding A/S/Eiropas Komisija (Apelācija – Konkurence – Aizliegtas vienošanās – Eiropas apakšzemes un zemūdens spēka kabeļu tirgus – Tirgus sadale projektu kontekstā – Naudas sodi – Tiesības uz aizstāvību – Regula (EK) Nr. 1/2003 – 27. panta 1. punkts – Atbilstība starp paziņojumu par iebildumiem un strīdīgo lēmumu – Piekļuve lietas materiāliem – Vienots un turpināts pārkāpums – Pierādīšanas pienākums – Argumentu un pierādījumu sagrozīšana)

20.7.2020   
            
            
               LV
            
            
               Eiropas Savienības Oficiālais Vēstnesis
            
            
               C 240/7
            
         
      Tiesas (septītā palāta) 2020. gada 14. maija spriedums – NKT Verwaltungs GmbH, agrāk nkt cables GmbH, NKT A/S, agrāk NKT Holding A/S/Eiropas Komisija
      (Lieta C-607/18 P) (1)
      
      (Apelācija - Konkurence - Aizliegtas vienošanās - Eiropas apakšzemes un zemūdens spēka kabeļu tirgus - Tirgus sadale projektu kontekstā - Naudas sodi - Tiesības uz aizstāvību - Regula (EK) Nr. 1/2003 - 27. panta 1. punkts - Atbilstība starp paziņojumu par iebildumiem un strīdīgo lēmumu - Piekļuve lietas materiāliem - Vienots un turpināts pārkāpums - Pierādīšanas pienākums - Argumentu un pierādījumu sagrozīšana)
      (2020/C 240/08)
      Tiesvedības valoda – angļu
      
         Lietas dalībnieki
      
      
         Prasītājas: NKT Verwaltungs GmbH, agrāk nkt cables GmbH, NKT A/S, agrāk NKT Holding A/S (pārstāvji: M. Kofmann un B. Creve, advokater)
      
         Otra lietas dalībniece: Eiropas Komisija (pārstāvji: H. van Vliet, S. Baches Opi un T. Franchoo)
      
         Rezolutīvā daļa
      
      
                  1)
               
               
                  Atcelt Eiropas Savienības Vispārējās tiesas 2018. gada 12. jūlija sprieduma lietā NKT Verwaltungs un NKT/Komisija (T-447/14, nav publicēts, EU:T:2018:443) 1. punktu, ar kuru Vispārējā tiesa noraidīja NKT Verwaltungs GmbH un NKT A/S prasību atcelt Komisijas Lēmumu C(2014) 2139 final (2014. gada 2. aprīlis) par procedūru saskaņā ar [LESD] 101. pantu un EEZ līguma 53. pantu (lieta AT.39610 – spēka kabeļi), ciktāl ar šo lēmumu tika atzīts, ka šie uzņēmumi ir atbildīgi par LESD 101. panta un 1992. gada 2. maija Līguma par Eiropas Ekonomikas zonu 53. panta pārkāpumu, ciktāl šis pārkāpums attiecas uz, pirmkārt, darbībām, kas saistītas ar pārdošanu valstīs ārpus Eiropas Savienības vai Eiropas Ekonomikas zonas (EEZ), otrkārt, kolektīvu atteikšanos piegādāt piederumus un sniegt tehnisku palīdzību konkurentiem, kas nav attiecīgās aizliegtās vienošanās dalībnieki, un, treškārt, apakšzemes spēka kabeļu projektu piešķiršanu EEZ laika posmā no 2002. gada 3. jūlija līdz 2002. gada 21. novembrim.
               
            
                  2)
               
               
                  Atcelt Eiropas Savienības Vispārējās tiesas 2018. gada 12. jūlija sprieduma lietā NKT Verwaltungs un NKT/Komisija (T-447/14, nav publicēts, EU:T:2018:443) 1. punktu, ar kuru Vispārējā tiesa noraidīja NKT Verwaltungs GmbH un NKT A/S lūgumu samazināt tām uzliktā nauda soda summu, kā arī šī sprieduma rezolutīvās daļas 2. punktu.
               
            
                  3)
               
               
                  Pārējā daļā apelācijas sūdzību noraidīt.
               
            
                  4)
               
               
                  Atcelt Lēmumu C(2014) 2139 final, ciktāl ar to tika atzīts, ka NKT Verwaltungs GmbH, agrāk nkt cables GmbH, un NKT A/S, agrāk NKT Holding A/S, ir atbildīgas par LESD 101. panta un 1992. gada 2. maija Līguma par Eiropas Ekonomikas zonu 53. panta pārkāpumu, ciktāl šis pārkāpums attiecas, pirmkārt, uz darbībām, kas saistītas ar pārdošanu valstīs ārpus Eiropas Savienības vai Eiropas Ekonomikas zonas (EEZ), otrkārt, kolektīvu atteikšanos piegādāt piederumus un sniegt tehnisku palīdzību konkurentiem, kas nav attiecīgās aizliegtās vienošanās dalībnieki, un, treškārt, apakšzemes spēka kabeļu projektu piešķiršanu EEZ laika posmā no 2002. gada 3. jūlija līdz 2002. gada 21. novembrim.
               
            
                  5)
               
               
                  Naudas soda, kas uzlikts NKT Verwaltungs GmbH, agrāk nkt cables GmbH, un NKT A/S, agrāk NKT Holding A/S Lēmuma C(2014) 2139 final 2. panta e) punktā, summa ir noteikta 3 687 000 EUR apmērā.
               
            
                  6)
               
               
                  
                     NKT Verwaltungs GmbH, NKT A/S un Eiropas Komisija sedz savus tiesāšanās izdevumus pašas gan saistībā ar tiesvedību pirmajā instancē, gan saistībā ar apelācijas tiesvedību.
               
            
         (1)  OV C 427, 26.11.2018.